On päev rikutud. Tean seda omast käest. Kunagi olin ma veel noor ja hulljulge ning hoidsin töö, õpingute ja sõjaväe eest kõrvale. Ilus aeg oli, magasin lõunani välja ja tundsin ennast valge inimesena. Nüüd kus tervis sisepagulase stressiküllasele elule enam vastu ei pea, olen  sunnitud kontoriidülli ja kommertsromantikat leivaks ja raamatuteks transformeerima.    Hommikud on proletariaadi probleem, proletariaadi probleemide ületamiseks on kaks vahendit: esiteks NAKi väike pornoraamat, teiseks MAO ZEDONGI tarkuseraamat. Kõik pole veel kadunud. Nagu ütleb SUUR TÜÜRIMEES luuletuses "Rahvavabastusarmee vallutab Nankingi":    Kuid inimmaailm on muutlik,  mered muutuvad  mooruspuuväljadeks.    (:)  mõttel on jumet  kui oled suur tüürimees  charoni venes